钦定古今图书集成/理学汇编/字学典/第049卷 > 《赠𧦬光上人草书歌》吴融
## 钦定古今图书集成/理学汇编/字学典/第049卷 > 《赠𧦬光上人草书歌》吴融

篆书朴隶书俗，草圣贵在无羁束。江南有僧名𧦬光，
紫毫一管能颠狂。人家好壁试挥拂，瞬目已流三五
行。摘如钩，挑如拨，斜如掌，回如斡。又如夏禹锁淮神，
波底出来手正拔。又如朱亥锤晋鄙，袖中抬起腕欲
脱。有时软萦盈，一穗秋云曳空阔。有时瘦巉岩，百尺
枯松露槎枿。忽然飞动更惊人，一声霹雳龙蛇活。稽
山贺老昔所传又闻能者惟张颠上人致功应不下
其奈飘飘沧海边可中一入天子国络素裁缣洒毫
墨不系知之与不知须言一字千金值